b'\n_START_ARTICLE_\nWater caltrop\n_START_SECTION_\nEtimolohiya\n_START_PARAGRAPH_\nAng panlahatang pangalan (katawagang heneriko) o sari (genus) na Trapa [Ingles] ay hinango mula sa isang salitang Latin - ang calcitrappa (caltrop) - na nangangahulugang "thistle". Ang salitang caltrop ay tumutukoy din sa isang maliit na sandatang bakal na ginamit noong mga araw ng gitnang kapanahunan (medyibal). Ang sandatang bakal na ito ay may apat na tulis, na sadyang ginawa para matusok ang mga ulunggadong paa ng mga kabayong pag-aari ng mga kalabang kabalyero. May kagamitang katulad ng mga ito na ginamit naman noong Ikalawang Digmaang Pandaigdig para wakwakin ang mga gomang gulong ng mga trak ng mga kaaway._NEWLINE_Ang pangalan nito sa wikang Tsino ay l\xc3\xadngji\xc7\x8eo (\xe8\x8f\xb1\xe8\xa7\x92), ang ibig sabihin ng l\xc3\xadng ay "water caltrop" [ingles] o "apulid", samantalang ang ji\xc7\x8eo ay nangangahulugang "sungay."_NEWLINE_Hindi dapat mapagkamalaman na mga Eleocharis dulcis (chinese waterchestnut, tunay na apulid) ang mga ito. Ang Eleocharis dulcis ay isang sedge na may mga mabilog at malutong na corm, at isa itong halamang akwatika na itinatanim na sa Tsina noon pa mang mga isinaunang mga panahon. Ang mga corm ng Eleocharis dulcis ay pangkaraniwang sangkap sa mga Kanluraning gawi ng mga lutuing Tsino.'